เรื่องร้องเรียน (เสียงรบกวน,ความปลอดภัย,ร้องเรียน) วันที่ 2023-09-14 10:05:35 — แขวงทุ่งพญาไท เขตราชเทวี กรุงเทพมหานคร
แจ้งมีคนมั่วสุ่มในเขตพื้นที่ส่วนบุคคลของทางอพาร์ทเมนต์น่ะค่ะ ไม่ใช่ผู้อยู่อาศัยภายในอพาร์ทเมนต์และได้เข้ามาส่งเสียงรบกวนในเวลายามดึกเกือบทุกวันเลยค่ะ เป็นกลุ่มเด็กวัยรุ่นช่วงมัธยมปลาย ชอบมาเกาะกลุ่มเป็นกลุ่มใหญ่ส่งเสียงดังรบกวนคนอื่นในอพาร์ทเมนต์ ได้มีการตักเะตือนและพูดคุยเจรจาแล้ว ทางกลุ่มเด็กมีการใช้ถ้อยคำที่หยาบคายมากๆเลยค่ะ แล้วมีท่าทีจะหาเรื่องและทำร้ายร่างกายคนที่เข้าไปตักเตือนและขอให้ลดเสียงด้วยค่ะ บางครั้งมีข่มขู่จะตบและทำร้ายด้วยค่ะ มีทั้งกลุ่มเด้กผู้หญิงและผู้ชายมั่วสุมกัน เคยแจ้งตำรวจในพื้นที่หลายครั้งแล้วแต่กลุ่มเด็กก็ยังคงทำอยู่ และไม่สามารถทำอะไรได้เลยค่ะ ตอนนี้เดือดร้อนมาก บางคนต้องทำงานเช้านอนก็ไม่ได้เพราะเสียงดังถงชั้น 5 เลยค่ะ แจ้งให้ทางเจ้าหน้าที่อพาร์ทเมนต์ตักเตือนหรือจัดการแล้วก็โดนข่มขู่มาเช่นกันค่ะ กลุ่มเด็กค่อนข้างใช้คำพูดหยาบคายและมักขู่จะทำร้ายร่างกายคนผ่านไปมาและมีพฤติกรรมกับคนในอพาร์ทเมนต์ที่เดินผ่านไปมาที่ค่อนข้างน่ากลัวมากเลยค่ะ รบกวนฝากติดตามและแก้ไขให้ด้วยนะคะ กลุ่มเด็กเป็นวัยรุ่นแถวชุมชนริมทางรถไฟสายแปดริ้วน่ะค่ะ ส่งเสียงดังตามคลิปที่แนบค่ะ